רותי אסרסאי

רותי אָסַרְסָאי (נולדה ב-16 בספטמבר 1982) היא שחקנית ישראלית, זוכת "פרס התיאטרון הישראלי". אסרסאי נולדה וגדלה בבאר שבע להורים יוצאי תיגראי שבאתיופיה. הוריה הכירו בדרכם כשעלו לישראל בסוף שנת 1979, התחתנו בארץ והתמקמו בעיר באר שבע. היא בת בכורה מבין חמישה אחים ואחיות. למדה בתיכון מקיף ג' בעיר מגוריה. בצה"ל שירתה כמש"קית בחיל ההנדסה. לאחר שחרורה מהצבא החלה את לימודיה בבית הספר לאמנויות הבמה "בית צבי", ושם הפכה לבת טיפוחיו של המנהל גרי בילו. במהלך לימודיה זכתה במלגות "אלי לאון", "אריה גוטקינד", שמואל וניורה רודנסקי, המועדון המסחרי-תעשייתי, "דוד טולדנו", יהודית ומשה זעירי, משרד התרבות והספורט ובמלגת "צבי קליר" (מצטיינת שלוש שנות לימוד). משנת 2006 עם תום לימודיה ב"בית צבי" החלה לשחק בתיאטרון באר שבע. משנת 2009 היא משחקת ב"תיאטרון הקאמרי". באותה השנה גילמה במחזה "וויצק", מאת גאורג ביכנר ובבימויו של איתי טיראן, את דמותה של מארי. על תפקידה במחזה זה זכתה ב"פרס התיאטרון הישראלי" לשחקנית המבטיחה לשנת 2010. בשנת 2010 שיחקה בסדרת הטלוויזיה, "חסמבה דור 3". ובשנת 2012, הצטלמה לקליפ של השיר "עפיפונים", של דיקלה. בשנת 2013 שיחקה בסרטי הקולנוע "סוכריות" בבימויו של יוסף פיצ'חדזה, "אילוף הגוררת" בבימויו של ריקי שלח ו"בננות" בבימויו של איתן פוקס. באותה שנה נבחרה למקום התשיעי ברשימת "100 המשפיעים בתרבות הישראלית" של עיתון "הארץ". בשנת 2014 שיחקה בסרט הקולנוע "עלים אדומים" ובסדרת הרשת "שיחות יוצאות" של יוגב יפת - פרודיה על אפליקציית טינדר. בשנת 2015 גילמה את הגר בסדרת הדרמה "אטלנטיקה", ששודרה בערוץ HOT3. משנת 2016 משחקת בסדרת הדרמה "מטומטמת", המשודרת בערוץ HOT3. בשנת 2019 שיחקה בתפקיד הנשי הראשי בסרט "15 שנה", סרט ביכוריו של הבמאי והתסריטאי יובל הדדי. בשנת 2020 שיחקה בסדרת הנוער "ספיידרז". בשנת 2021 גילמה בסדרה "מותק בול באמצע" את דמותה של טיגיסט. באותה שנה גילמה גם את דמותה של מאיה בסדרה "השוטרים". בשנת 2024 כיכבה בתפקיד הראשי לצד עוז זהבי במחזה "להעיר אריות" בתיאטרון הקאמרי שביימה שירילי דשא, כתב ועיבד יואב שוטן בהתבסס על ספרה של איילת גונדר-גושן. ב-15 בינואר 2019 נישאה לצחי מימון. לשניים בת ובן. "קברט"- בתפקיד פריצי, במוי: ארתור קוגן - תיאטרון רמת גן "על ספה אדומה"- ערב שירי רחל המשוררת "ערב שירי ג'ורג' גרשווין" "ערב שירי קול פורטר" "ערב שירים איטלקי אריוודרצ'י רומא" מדיה וקבצים בנושא רותי אסרסאי בוויקישיתוף רותי אסרסאי, ברשת החברתית פייסבוק רותי אסרסאי, במיזם "אישים" לתיעוד היצירה הישראלית רותי אסרסאי, במסד הנתונים הקולנועיים IMDb (באנגלית) רותי אסרסאי, באתר "אידיבי", מאגר הידע העברי לקולנוע ישראלי ועולמי רותי אסרסאי, באתר AllMovie (באנגלית) רותי אסרסאי, במסד הנתונים הקולנועיים KinoPoisk (ברוסית) ריאיון עם רותי אסרסאי(הקישור אינו פעיל), באתר תיאטרון הקאמרי, 9 בספטמבר 2013 ציפי שוחט, עכבר העיר אונליין, רותי אסרסאי גונבת את ההצגה, באתר הארץ, 14 באוקטובר 2010 מיכאל הנדלזלץ, "מקבת": חזיון דמים מרהיב, באתר הארץ, 12 ביולי 2013 מיכאל הנדלזלץ, "ריצ'רד השלישי" בקאמרי: ניצחון שייקספירי גדול, באתר הארץ, 13 ביולי 2013 רותי שילוני, ‏רותי אסרסאי כובשת את הבמות, באתר ‏מאקו‏, 28 בספטמבר 2013 ליאת רון, ‏רות אסארסי: "זה עצוב שרק ב-2014 גילו את האתיופים", באתר גלובס, 2 במרץ 2014 יוני פרוים, רות אסרסאי: "אנחנו מדינה גזענית", באתר ynet, 19 באוקטובר 2016 הדס בשן, ‏"לפעמים נשים אומרות לי משהו כמו 'וואו, את לא רק יפה, את אינטליגנטית", באתר ‏מאקו‏, 13 בספטמבר 2017 דפנה ארד, השחקנית רות אסרסאי: "תפסיקו לומר לי 'כמה יפה נקלטת בארץ' נולדתי כאן!", באתר Xnet‏, 26 בנובמבר 2017 סמדר שיר, "המין הנשי הוא המין החזק עם אלף סימני קריאה, ו-7 באוקטובר חתם את זה סופית", באתר ynet, 22 במרץ 2024 דיקלה - הערוץ הרשמי - Dikla Official (2012-01-17), דיקלה עפיפונים הקליפ הרשמי, נבדק ב-2017-12-22 יוני פרוים, מברוק: רות אסרסאי מאורסת, במדור "פנאי פלוס" באתר ynet‏, 21 במאי 2018 יוני פרוים, אמא לשניים: רות אסרסאי ילדה בן, במדור "פנאי פלוס" באתר ynet‏, 24 בדצמבר 2022